יתומה (סרט)

העלילה

קייט וג'ון קולמן חווים מתחים בנישואיהם לאחר שילדתה השלישית של קייט נולדת ללא רוח חיים. האובדן קשה במיוחד על קייט, שעדיין מחלימה מהרגל השתייה שלה אשר גבה ממנה את עבודתה. במהלך ביקורם בבית יתומים מקומי, הם מחליטים לאמץ את אסתר, ילדה רוסיה בת 9. בעוד בתם של קייט וג'ון מקסין, ילדה חרשת שמתקשרת בעזרת שפת הסימנים, מקבלת בשמחה את אסתר למשפחה, בנם דניאל מקבל אותה קצת פחות.
זמן לא רב לאחר שאסתר מגיעה, היא דוחפת חברה לספסל הלימודים בבית-הספר אשר הציקה לה, ממגלשה במגרש המשחקים, וזו שוברת את קרסולה. מקס ראתה את אסתר דוחפת את הילדה, אך מכסה זאת עבור אסתר באומרה כי הילדה החליקה. בארוחת הערב, דניאל כועס על אסתר, בעיקר בגלל חבריו שחושבים שהיא מוזרה.
קייט נבהלת עוד יותר כאשר האחות אביגיל, ראש בית היתומים, מזהירה אותה ואת ג'ון על הנטייה של אסתר להיות מעורבת במצבים בעייתים. אסתר שומעת זאת, ומאוחר יותר הורגת את האחות אביגיל על ידי הכאת ראשה בעזרת פטיש. היא מכריחה את מקס לעזור לה להחביא את הגופה ואת הפטיש, ומספרת לה שהיא יכולה להסתבך בצרות ממילא על כך שהיא עזרה לה. דניאל רואה את אסתר ומקס יורדות מבית העץ שלו מאחורי סלע, אך לא יודע שהן החביאו את הפטיש שם. מאוחר יותר באותו לילה, אסתר מחזיקה תער על הצוואר והמפשעה של דניאל, ומאיימת לחתוך לו את איבר מינו אם יאמר למישהו את מה שהוא ראה. ואז הוא משתין על עצמו ואסתר זורקת את ראשו כלפי מטה והולכת.
לקייט מסופר שבבית היתומים הרוסי, מהיכן שאסתר באה, אין שום רשומות לשהותה שם. עם זאת, ג'ון לא מאמין לה, למרות ההתנהגות המאיימת של אסתר. בשלב מסוים, אסתר שוברת את הזרוע שלה במלחצים של ג'ון ומשכנעת אותו שקייט שברה אותה אחרי שאסתר חוללה את הגן באתר הקבר של האפר של הילדה המתה שלה. כאשר ג'ון מציע שקייט תבלה את הלילה למטה בזמן שאסתר נשארת בחדר השינה שלהם, קייט יוצאת החוצה וקונה שני בקבוקי יין. אחרי מאבק, היא שופכת את הבקבוק הפתוח של היין לתוך הכיור. ביום הראשון של אסתר בחזרה לבית הספר, היא מפעילה את הרכב של קייט על נייטרלי, וכמעט הורגת את מקס. לאחר מכן, ג'ון והפסיכיאטרית של קייט, מתעמתים איתה ומציגים לפניה את הבקבוק הסגור של היין שאסתר מצאה. הם מאשימים אותה בגלל חוסר האכפתיות שלה בגלל החמרמורת שלה.
קייט מגלה כי אסתר שכנה במוסד בבית חולים פסיכאטרי באסטוניה הנקרא "מכון סרנה", אבל כאשר היא מביעה את חששותיה אל ג'ון, הוא סבור כי היא מתדרדרת בחזרה להרגל השתייה שלה ומאיים לקחת את הילדים ולעזוב אותה. דניאל מגלה על הפטיש ממקס ומחליט לקחת אותו וללכת למשטרה, אך אסתר מציתה את בית העץ ונועלת את דניאל בתוכו. דניאל נופל מבית העץ ופוצע קשות את צווארו ונותר מחוסר הכרה. אסתר מנסה לחסל אותו על ידי ניפוץ לבנה מעל ראשו, אבל מקס דוחפת אותה בדיוק בזמן. דניאל מובהל לבית החולים, שם אסתר מנסה שוב להרוג אותו על ידי כך שהיא חונקת אותו עם כרית. אסתר מצליחה להפסיק את קצב לבו, אך הרופאים מצליחים להציל אותו. בחוץ, קייט, אשר משוכנעת שאסתר עשתה זאת, סוטרת לאסתר אשר נופלת לרצפה, ונעצרת על ידי הרופאים שנותנים לה זריקת הרגעה. קייט מתעוררת מאוחר יותר וג'ון אומר לה שדניאל יהיה בסדר והוא יוכל כנראה לחזור הביתה בתוך כמה ימים. לאחר מכן הוא עוזב עם אסתר ומקס הביתה בעוד קייט מאבדת את הכרתה.
באותו לילה, אסתר מנסה לפתות את ג'ון השיכור וההמום, אשר שתה את בקבוק היין של קייט. ג'ון מבין שקייט אמרה את האמת כל הזמן ומאיים לקרוא לאחראים מבית היתומים, ואומר לה להפסיק את ההתנהגות שלה וללכת לחדר שלה.
בינתיים, בבית החולים, קייט מקבלת שיחת טלפון ממנהל "מכון סרנה", ד"ר וראוה, אשר מגלה סוד מפחיד. מתברר כי אסתר אינה ילדה בת 9 אלא אישה בת 33 בשם לינה קלאמר, אשר יש לה תת-פעילות של בלוטת יותרת המוח, הפרעה העוצרת את הצמיחה הגופנית שלה וכתוצאה מכך לינה בילתה את רוב חייה בהתחזות לילדה קטנה. ללינה יש הרגל להיכנס לתוך משפחות בתור "ילדה" מאומצת ובסופו של דבר מנסה לפתות את אב המשפחה, שאותו היא הורגת (יחד עם שאר בני המשפחה) אחרי הדחייה הבלתי נמנעת שלו.
בזמן השיחה בין קייט לבין ד"ר וראוה, אסתר, שעכשיו התגלתה בתור לינה, עולה למעלה, פורצת בבכי, מסירה את כיסוי הילדה הקטנה שלה והורסת את החדר שלה. ג'ון עולה מאוחר יותר לנחם אותה ומגלה שבחושך, יצירות האומנות היפיפיות שלה, ניראות הרסניות ביותר (ציור של בית שלינה ציירה, למשל, נירא בחושך כבית העולה באש, ובתוכו אנשים מתאבדים/ מתים). בנוסף, כאשר הוא מוריד את היצירות, הוא מגלה שלינה ציירה ציור על הקיר (שנירא רק בחושך) שלו ושלה מתנשקים, ערומים, וציור נוסף שלהם, בו הם מקיימים יחסי- מין. זמן קצר לאחר מכן החשמל מופסק. כאשר הוא יורד למטה כדי לחקור, לינה (שגרמה להפסקת החשמל) תופסת אותו מאחור ודוקרת אותו מספר פעמים. היא מבחינה במקס צופה בראש המדרגות והולכת אחריה, משאירה את ג'ון למות.
קייט חוזרת הביתה ומוצאת את ג'ון מת  והולכת לחפש אחר מקס, אך היא נורה על ידי לינה עם האקדח שמצאה בבית. קייט מוצאת לבסוף את מקס בזמן שהיא על הגג של הגן, אשר עשוי מזכוכית. היא שוברת את הזכוכית ונופלת על לינה, שניסתה לירות במקס. לינה נותרת ללא הכרה וקייט לוקחת את מקס ובורחת מהבית. כשהשוטרים מגיעים לבית, לינה נעלמת. לינה רצה אחרי קייט, מנסה להרוג אותה ואת מקס בעזרת סכין. המרדף שלהן לוקח אותן לאגם קפוא, שבו קייט ולינה מנהלות מאבק על הקרח. מקס לוקחת את האקדח של לינה ומנסה לירות בה אך מפספסת, וגורמת לקרח להישבר. קייט ולינה נופלות לתוך המים הקפואים. קייט זוחלת החוצה מתוך החור כשבעקבותיה לינה. לינה מתחננת על חייה ופונה אל קייט כאל אמא שלה בעוד מסתירה סכין מאחורי הגב שלה. קייט מגיבה בכעס ואומרת כי היא לא אמא שלה ובאכזריות בועטת לה בפנים. עוצמת המכה שוברת את הצוואר של לינה, והיא שוקעת לתוך האגם. הסרט מסתיים עם קייט ומקס עוזבות את האגם.